ΓΡΑΠΤΗ ΕΡΩΤΗΣΗ E-2794/00

υποβολή: Markus Ferber (PPE-DE) προς την Επιτροπή

(4 Σεπτεμβρίου 2000)

Θέμα: Απαγόρευση της πάχυνσης χήνας σε όλη την Ευρωπαϊκή Ένωση

Το πατέ ντε φουα γκρα είναι ένας εξαιρετικά ακριβός μεζές για την κατασκευή του οποίου απαιτείται η αναγκαστική πάχυνσης της χήνας και κατά συνέπεια διόγκωση του συκωτιού με λίπος (φουα γκρα).

Το συκώτι αυτό αποτελεί παθολογική μεταβολή του ήπατος. Με τις σημερινές μεθόδους αναγκαστικής πάχυνσης διογκούται το όργανο αυτό στο δεκαπλάσιο και ζυγίζει κατά το τέλος της πάχυνσης 1 000 γρ mldr Αποτελείται από 85 % λίπος και επιπλέον περιέχειψηλές τιμές χοληστερίνης.

Για να καταστεί δυνατή η παραγωγή φουα γκρα πρέπει οι πάπιες και οι χήνες ναποβληθούν σε βάναυσα βασανιστήρια. Στη διαδικασία αυτή εισάγονται με βία στα ζώα πολλές φορές κάθε μέρα μεγάλοι μεταλλικοί σωλήνες από την τραχεία έως το στομάχι. Η συχνή εισαγωγή αυτού του σωλήνα προκαλεί συχνά τραυματισμούς στο ράμφος και τον οισοφάγο. Εκατοντάδες χήνες και πάπιες ταΐζονται στη σειρά με αυτό τον κτηνώδη τρόπο.

Η μέθοδος αυτή έχει ήδη απαγορευθεί στη Γερμανία και στην Αυστρία. Παρόλα αυτά στη Γερμανίαπάρχει μεγάλη ζήτηση φουα γκρα. Έτσι λοιπόν, μόνο το 1992, εισήχθησαν από τη Γαλλία, την Ουγγαρία και το Ισραήλ 100 τόνοι (αξία άνω των 15 εκατ. ΓΜ). Η παγκόσμια ετήσια παραγωγή ανέρχεται σε περίπου 14 000 τόνους. Περίπου 14 εκατ. πάπιες και χήνες πρέπει για το λόγο αυτό ναποστούν αυτή τη διαδικασία παραγωγής.

Συμβιβάζεται κατ' αρχήν η αναγκαστική αυτή πάχυνση με την προστασία των ζώων;

Απάντηση του κ. Byrne εξ ονόματος της Επιτροπής

(24 Οκτωβρίου 2000)

Το 1995, η Επιτροπή ζήτησε μία επιστημονική γνώμη για θέματα συνθηκών διαβίωσης των ζώων σε σχέση με την παραγωγή φουά-γκρα από πάπιες και χήνες. Η επιστημονική επιτροπή για τηνγεία και τις συνθήκες διαβίωσης των ζώων εξέδωσε έκθεση για το θέμα αυτό το 1998. Η εν λόγω έκθεση είναι διαθέσιμη στο διαδίκτυο στην ακόλουθη διεύθυνση: http://www.europa.eu.int/comm/dg24/health/sc/scah/out17_en.html

Η Κοινότητα είναι συμβαλλόμενο μέρος στην ευρωπαϊκή σύμβαση για την προστασία των ζώων στα εκτροφεία (που αποτέλεσε αντικείμενο διαπραγματεύσεωνπό την αιγίδα του Συμβουλίου της Ευρώπης). Δύο συστάσεις σχετικά με την προστασία των εκτρεφόμενων παπιών και χηνών για την παραγωγή φουά-γκρα εγκρίθηκαν τον Ιούνιο 1999 στο πλαίσιο της Ευρωπαϊκής Σύμβασης. Η Επιτροπή και τα κράτη μέλη συμμετείχαν ενεργά στην διαδικασία εκπόνησης και έγκρισης των συστάσεων αυτών. Η ανωτέρω επιστημονική έκθεση χρησιμοποιήθηκε ως αναφορά για την ολοκλήρωση των δύο συστάσεων.

Οι συστάσεις αναγνωρίζουν την ανάγκη εκτροφής των πτηνών σε ομάδες και απαγορεύουν τη χρήση μικρών ατομικών κλουβιών που χρησιμοποιούνται μέχρι σήμερα. Η απαγόρευση αυτή θα αρχίσει να ισχύει στις 31 Δεκεμβρίου 2004 για τις νέες εγκαταστάσεις ή τις εγκαταστάσεις αντικατάστασης και στις 31 Δεκεμβρίου 2010 το αργότερο για όλες τις εγκαταστάσεις. Στις συστάσεις αυτές γίνεται επίσης έκκληση για την συνέχιση των ερευνών όσον αφορά την ανάπτυξη εναλλακτικών τεχνικών που δεν θα απαιτούν την αναγκαστική πάχυνση των χηνών για την παραγωγή φουά-γκρα. Συμφωνήθηκε ότι μέχρις ότουπάρξουν νέα επιστημονικά στοιχεία όσον αφορά τις εναλλακτικές μεθόδους και τις επιπτώσεις τους στις συνθήκες διαβίωσης των ζώων, η παραγωγή φουά-γκρα θα συνεχιστεί αποκλειστικά στις περιοχές στις οποίες πραγματοποιείται παραδοσιακά και με την προϋπόθεση ότι πληρούνται τα πρότυπα που προβλέπει η εθνική νομοθεσία.

Στην Κοινότητα, η οδηγία 98/58/ΕΚ του Συμβουλίου της 20ης Ιουλίου 1998 σχετικά με την προστασία των ζώων στα εκτροφεία(1) αποτελεί νομικό μέσο για την εκπόνηση μελλοντικών προτάσεων στον τομέα της καλής διαβίωσης των ζώων που θα εξασφαλίζουν την ομοιόμορφη εφαρμογή της σύμβασης του Συμβουλίου της Ευρώπης για το ίδιο θέμα στην Κοινότητα.

Η οδηγία αυτή καθορίζει τις απαιτήσεις όσον αφορά τις συνθήκες διαβίωσης των ζώων με στόχο την προστασία των ζώων που εκτρέφονται για διάφορα είδη παραγωγής συμπεριλαμβανομένου του φουά-γκρα. Εάν είναι αναγκαίο και σύμφωνα με τις διατάξεις του άρθρου 5 της οδηγίας 98/58/ΕΚ, η Επιτροπή μπορεί ναποβάλει στο Συμβούλιο νέες προτάσεις για να διασφαλιστεί η ομοιόμορφη εφαρμογή των προαναφερθεισών συστάσεων.

Ωστόσο, οποιαδήποτε πρωτοβουλία του είδους αυτού μπορεί να εξετασθεί μόνο βάσει των εκθέσεων των κρατών μελών και του Συμβουλίου της Ευρώπης όσον αφορά τα αποτελέσματα που επιτεύχθηκαν και τα μέτρα που έχουν ληφθεί για την εφαρμογή των συστάσεων.

(1) ΕΕ L 221 της 8.8.1998.